BDMS เพิ่มประสิทธิภาพ
BDMS ได้เป็นพันธมิตรร่วมบ.ประกันรายใหญ่จากจีน ดีลนี้จะช่วยหนุนต่อตลาดเชิงรุกในจีนเพื่อการขยายฐานลูกค้า ทำให้คนผู้ป่วยจากจีนมารักษาในไทยมากขึ้น
BDMS ได้เป็นพันธมิตรร่วมบ.ประกันรายใหญ่จากจีน ดีลนี้จะช่วยหนุนต่อตลาดเชิงรุกในจีนเพื่อการขยายฐานลูกค้า ทำให้คนผู้ป่วยจากจีนมารักษาในไทยมากขึ้น
3 ก.ค. 2563

คุณค่าบริษัท
กรณีทางด้าน บริษัท กรุงเทพดุสิตเวชการ จำกัด (มหาชน) หรือ BDMS ได้เป็นพันธมิตรร่วมกับ Ping An Health บ.ประกันรายใหญ่จากจีน ถือเป็นปัจจัยบวกต่อ BDMS เพราะดีลนี้จะช่วยหนุนต่อตลาดเชิงรุกในจีนเพื่อการขยายฐานลูกค้า โดยจะทำให้คนผู้ป่วยชาวจีนมารักษาในประเทศไทยมากขึ้น ซึ่งสามารถเข้ารับการรักษากับเครือ BDMS ได้ทั้ง 49 แห่ง
แบ่งออกเป็น 6 กลุ่ม โรงพยาบาลมาตรฐานระดับสากล ได้แก่ กลุ่ม โรงพยาบาลกรุงเทพ, กลุ่มโรงพยาบาลสมิติเวช, กลุ่มโรงพยาบาลพญาไท, กลุ่มโรงพยาบาลเปาโล, โรงพยาบาล BNH และ กลุ่มโรงพยาบาลรอยัล
สำหรับกลุ่มลูกค้า PING AN HEALTH ในจีน อาทิ โปรแกรมตรวจร่างกายพื้นฐาน โปรแกรมการตรวจ และรักษาโรคเฉพาะทางทั้งระดับทั่วไป และที่มีความซับซ้อน โดยทีมแพทย์ผู้เชี่ยวชาญ โปรแกรมตรวจคัดกรอง และการรักษาโรคมะเร็ง การรักษาด้านศัลยกรรมกระดูก การผ่าตัด เปลี่ยนสะโพก และการผ่าตัดเปลี่ยนข้อเข่า การรักษาโรคหัวใจ และระบบประสาท เป็นต้น
ดังนั้นประเมินว่าจะมีลูกค้าชาวจีนที่ทำประกันของ PING AN HEALTH จะเข้ามารักษาอย่างน้อย 1,000-4,000 คนต่อปี
พร้อมกับประเมินว่าความร่วมมือครั้งนี้จะสร้างรายได้เข้า BDMS เข้ามาปีละราว 1,000-2,000 ล้านบาท เพราะอย่างไรดีลครั้งนี้ทาง BDMS ไม่ต้องขยายโรงพยาบาลเพิ่ม
ดังนั้นเชื่อว่าการจับมือกับ PING AN HEALTH จะเป็นผลดีต่อรายได้ค่ารักษาระยะยาว
นอกจากนั้นเชื่อว่าในช่วงไตรมาส 3 ที่เป็นช่วงไฮซีซั่นของกลุ่มโรงพยาบาลเนื่องจากเข้าช่วงหน้าฝนนั่นเอง ซึ่งก็จะทำให้ทาง BDMS ฟื้นตัวได้ด้วยการรับอานิสงส์จากช่วงดังกล่าวจะเกิดโรคไข้หวัด ไข้เลือดออก เป็นต้น
เนื่องจากสัดส่วนรายได้ของ BDMS จะมาจากคนไข้ในประเทศ 70% ส่วนอีก 30% มาจากคนไข้ต่างประเทศ
อย่างไรก็ตามมีการคาดการณ์ว่าผลการดำเนินงานในครึ่งหลังของปี 2563 จะดีขึ้นกว่าครึ่งปีแรก เนื่องจากเข้าสู่ช่วงไฮซีซั่นและจับมือ  PING AN HEALTH ดึงประกันสุขภาพจีนมาไทย
สรุปได้ว่าทาง BDMS มีปัจจัยบวกจาก 1) เป็น High Season ในประเทศ 2) หลายประเทศผ่อนคลาย Lockdown ทำให้ต่างชาติกลับเข้าใช้บริการมากขึ้น
ในขณะเดียวกันทางนักวิเคราะห์ บล.ทิสโก้ แนะนำ “ซื้อ” ราคาเป้าหมาย 25 บาท
…
ผู้ถือหุ้นรายใหญ่
รายชื่อกรรมการ